Til lokallagene i Nordland.

 Dato: 18.02.2023.

**INNKALLING TIL ÅRSMØTE I MH NORDLAND 2023.**

Mental Helse Nordland avvikler årsmøte for 2023 på Thon hotell Nordlys, BODØ ( Moloveien 14). Årsmøtet vil finne sted 29.april.2023.

**INFORMASJON.**

**DELTAKELSE OG RETTIGHETER.**

* Lokallag med opptil 25 medlemmer kan delta med en delegat med fulle rettigheter. (Med fulle rettigheter menes valgbarhet og talerett, forslagsrett og stemmerett under årsmøtets forhandlinger)
* Lokallag med mer enn 25 medlemmer kan delta med 2 delegater som begge har fulle rettigheter.
* Alle delegater til fylkesstyrets årsmøte må ha betalt medlemsavgiften for 2023 før årsmøtet.
* I år vil lokallagene også kunne stille med observatører.

FRIST for innkommende saker: 30.mars-2023. Sendes pr. mail: nordland@mentalhelse.no

**ØKONOMI.**

* Lokallag som deltar med delegater på årsmøtet betaler kr. 2500,- (for 1. delegat) i reiseutjevning inn på konto 1503.46.98489 senest 30.03.2023.
* OBS. BINDENDE PÅMELDING
* Mental Helse Nordland dekker reise og opphold for en – 1 – delegat fra fredag til og med søndag, derav reiseutjevning.
* Utgiftene for delegat nr. 2, samt eventuelle observatører må det enkelte lokallag i sin helhet dekke selv.
* Enkeltrom med helpensjon (=overnatting 2 netter, frokost, dagpakke og tre retters middag) koster kr. 3405,-
* Enkeltrom med frokost kr. 895- pr. natt./ dobbeltrom kr. 1095,- pr natt. Dagpakke koster kr. 535,-, middag lørdag kr 545,-.
* Hotellet fakturerer alle utgifter på felles faktura til MH Nordland. Dette gjelder ikke minibar eller andre personlige utgifter som den enkelte selv velger.
* MH Nordland sender refusjonskrav til de enkelte lokallagene for utgifter som skal dekkes av dem i etterkant av møtet.
* PS !! Hver enkelt må ordne med mat selv fredag kveld.

**PÅMELDING/REGISTRERING.**

**Frist: 30.03.2023.**

**NB! Det er viktig at fristen blir overholdt.**

**Fylkeslaget informerer om antall påmeldte til hotellet, og etter fristen må den enkelte ordne overnatting selv ved behov for det, uten sikkerhet for at det da er ledig på årsmøtehotellet.**

Påmeldingen sendes på mail til nordland@mentalhelse.no

påmelding, oppgi

* Fullt navn på hver deltaker
* merk av hvem som er 1. delegat
* kontaktinformasjon til deltakerne, enten epostadr. Og/ eller tlfnr.
* hotellbehov (overnatting eller dagpakke), ankomstdag og avreisedag. enkeltrom/dobbeltrom.
* Meld fra om du har spesielle behov/allergier.

**Årsmøte MH Nordland.**

**Program; Lørdag 29.april**

09.00-10.00 Registrering

10.00 Velkommen, og årsmøtet blir satt.

10.15- 17.00 Årsmøteforhandlinger

17.00-18.00 Innslag med gjest fra sentralstyret

19.00 Middag.

TA MED GEVINSTER, DET BLIR LODDSALG 😊

**Program; Søndag 30.april**

09.00-09.15Kulturelt innslag.

09.15-11.15 Lokallagenes time

11.15 Avslutning

12.00 Lunch

VEL HJEM !!

Styret i Mental Helse Nordland